stanford-oval/wikipedia huggingface dataset:
วิกฤตการณ์ตัวประกันโรงเรียนในเบสลัน

| การล้อมโรงเรียนในเบสลัน |
| --- | --- |
เป็นส่วนหนึ่งของ ก่อการร้ายในประเทศรัสเซีย, ความขัดแย้งระหว่างเชเชนกับรัสเซีย
ภายในโรงยิมของโรงเรียนที่ตัวประกันถูกนำมารวมตัวกัน ในภายหลังได้แปรสภาพมาเป็นอนุสรณ์สถาน ตรงกลางเป็นกางเขนออร์ทอดอกซ์
สถานที่: เบสลัน นอร์ตออสเซเตีย-อาลาเนีย ประเทศรัสเซีย
วันที่: 1–3 กันยายน 2004  (UTC+3)
เป้าหมาย: โรงเรียนในเบสลัน
ประเภท: การจับตัวประกัน, การยิง, การฆาตกรรมหมู่, ระเบิดพลีชีพ, การปิดล้อมสถานที่
อาวุธ: ปืนไรเฟิล, ระเบิดเข็มขัด
ตาย: 334 (ไม่รวมผู้ก่อการร้าย 31 ราย)
เจ็บ: 800+
ผู้ก่อเหตุ:  รียาดูสซาลีฮิน
จำนวนก่อเหตุ: 32
วิกฤตตัวประกันโรงเรียนในเบสลัน (หรือ การสังหารหมู่ที่เบสลัน และ การล้อมโรงเรียนในเบสลัน)  เป็นเหตุก่อการร้ายที่เริ่มต้นในวันที่ 1 กันยายน 2004 และกินเวลายาวนานสามวัน ประกอบด้วยการจับพลเมือง 1,100 คนเป็นตัวประกัน ในจำนวนนี้ 777 คนเป็นเด็ก และจบลงด้วยมีผู้เสียชีวิต 334 ราย (ไม่รวมผู้ก่อเหตุ) ในจำนวนนี้มีเด็กเสียชีวิต 186 ราย ผู้ก่อเหตุเสียชีวิตรวม 31 ราย เหตุการณ์นี้เป็นการกราดยิงในโรงเรียนที่มีผู้เสียชีวิตสูงสุดในประวัติศาสตร์
วิกฤตการณ์เริ่มต้นด้วยผู้ก่อการร้ายติดอาวุธจำนวนหนึ่งเข้ายึดครองโรงเรียนหมายเลขหนึ่ง (School Number One (SNO)) ในเมืองเบสลัน เขตปกครองตนเองออสเซเตียเหนือ ในแถบคอเคซัสเหนือของประเทศรัสเซีย เมื่อวันที่ 1 กันยายน 2004 ผู้ก่อเหตุเป็นสมาชิกของกลุ่มรียาดุสซาลิฮีน ที่ส่งตัวมาโดยขุนศึกชามิล บาซาเยฟ โดยเรียกขอให้รัสเซียถอนกำลังออกจากเชชเนียและประกาศยอมรับเอกราชของเชชเนีย เหตุการณ์สิ้นสุดหลังผ่านไปสามวัน โดยกองกำลังของรัสเซียบุกเข้าภายในโรงเรียน
เหตุการณ์นี้มีผลกระทบต่อความมั่นคงและการเมืองในรัสเซียอย่างมากในเวลาถัดมา โดยเฉพาะการนำไปสู่การปฏิรูปการปกครองรัฐโดยมีการยึดอำนาจกลับคืนมายังเครมลิน และเสริมอำนาจให้กับวลาดีมีร์ ปูติน ประธานาธิบดี การรับมือกับเหตุการณ์นี้ของรัฐบาลรัสเซียถูกวิจารณ์อย่างมาก รวมถึงข้อกล่าวหาว่ารัฐบาลทำการแพร่ข้อมูลเท็จและมีการปิดกั้นสื่อซึ่งนำไปสู่การตั้งคำถามถึงเสรีภาพสื่อในประเทศ ไปจนถึงการต่อรองเจรจากับผู้ก่อการร้าย การจัดการอำนาจรับผิดชอบต่อผลที่ตามมา และการใช้กำลังเกินเหตุ
ลีออนโทโพลิส

ลีออนโทโพลิส เป็นเมืองโบราณที่ตั้งอยู่ในบริเวณดอนปากแม่น้ำไนล์ในอียิปต์ล่าง จะทำหน้าที่เป็นเมืองหลวงในสมัยราชวงศ์ที่ยี่สิบสาม ปัจจุบันยังคงเหลือซากโบราณสถานและการตั้งถิ่นฐาน และเป็นที่รู้จักกันในปัจจุบันคือ คาฟร์ อัล มักดาม
ชื่อ

เมืองนี้เป็นชื่อภาษากรีกโบราณ "ลีออนโทโพลิส" Λεόντων πόλις (มีความหมายว่า "เมืองแห่งสิงโต") หรือ ลีออนโท Λεοντώ, ("สิงโต") ซึ่งได้รับวัฒนธรรมกรีกจากการเข้าของราชวงศ์ปโตเลมี โดยชาวอียิปต์โบราณเรียกเมืองนี้ว่า ทาเรมู ("ดินแดนแห่งปลา") และเมื่อวัฒนธรรมของอาหรับได้เข้ารุ่งเรืองจึงเปลี่ยนเป็น แทล เอล-มักดาม ("เนินดินของเมือง")
ประวัติ

เมืองนี้ตั้งอยู่ในภาคกลางของพื้นที่ดินดอนสามเหลี่ยมปากแม่น้ำไนล์ และน่าจะเป็นศูนย์กลางของอำนาจฟาโรห์ภายใต้ราชวงศ์ที่ยี่สิบสาม ในแผ่นหินสลักที่ค้นพบในแม่น้ำไนล์ที่เจเบล บาร์กัล ซึ่งบรรยายเกี่ยวกับฟาโรห์ปิเยได้พิชิตฟาโรห์ลูพุตที่ 2 ผู้ปกครองเมืองลีออนโทโพลิส สตราโบเป็นนักเขียนที่เก่าแก่ที่สุดที่กล่าวถึงเมืองลีออนโทโพลิส และอาจเป็นที่มาหรือความสำคัญ
ชื่อเมืองในภาษากรีกหมายถึง "เมืองแห่งสิงโต" โดยคำนึงถึงการปรากฏตัวของเทพธิดาบาสเทต เทพธิดาเซคเมต และโอรสของพระองค์นามว่า มาเฮต ซึ่งเป็นเจ้าชายแห่งสิงโต มัมมี่สิงโตถูกเก็บไว้ที่วัดในช่วงเวลาของการยึดครองกรีก
ภาพสลักฟาโรห์ลูพุดที่ 2 ที่ลีออนโทโพลิส
วิกฤตการณ์ตัวประกันซิดนีย์ พ.ศ. 2557

| วิกฤตการณ์ตัวประกันซิดนีย์ พ> ศ. 2557 |
| --- | --- |
ประชาชนในมาร์ตินเพลซใกล้คาเฟ่ช็อกโกแลตลินด์ระหว่างวิกฤตการณ์
สถานที่: มาร์ตินเพลซ ซิดนีย์ รัฐนิวเซาท์เวลส์ ประเทศออสเตรเลีย
พิกัด: 33°52′04.6″S 151°12′40″E﻿ / ﻿33.867944°S 151.21111°E﻿ / -33.867944; 151.21111
วันที่: 15–16 ธันวาคม 2557  9:44 น. – 2:44 น. (AEDT, UTC+11:00)
เป้าหมาย: พนักงานและลูกค้าคาเฟ่
ประเภท: การจับตัวประกัน
อาวุธ: ลูกซอง, มะเชตี
ตาย: 3 (รวมผู้ก่อการ)
เจ็บ: 4
ผู้เสียหาย: ตัวประกัน 17 คน
ผู้ก่อเหตุ: มาน ฮารอน โมนิส
เหตุจูงใจ: ยังไม่ยืนยัน
วันที่ 15–16 ธันวาคม 2557 มือปืนเดี่ยว มาน ฮารอน โมนิส (Man Haron Monis) จับลูกค้าและลูกจ้างคาเฟ่ช็อกโกแลตลินด์ 17 คนเป็นตัวประกัน ที่มาร์ตินเพลซในซิดนีย์ ประเทศออสเตรเลีย หลังคุมเชิงนาน 16 ชั่วโมง เจ้าหน้าที่ตำรวจจากหน่วยปฏิบัติการยุทธวิธีบุกคาเฟ่เมื่อได้ยินเสียงปืนจากด้านใน ตัวประกันหนึ่งคนถูกมือปืนฆ่า ซึ่งต่อมาถูกตำรวจยิงเสียชีวิต ตัวประกันอีกคนหนึ่งตายด้วยอาการหัวใจล้มระหว่างนำส่งโรงพยาบาล
ก่อนหน้านี้ มีผู้เห็นตัวประกันถือธงดำญิฮาดและหลักชะฮาดะฮฺของมุสลิมเป็นภาษาอารบิก (รายงานข่าวทีแรกสับสนกับธงที่รัฐอิสลามอิรักและเลแวนต์ใช้) มีการอธิบายว่ามือปืนนั้นมี "แรงจูงใจทางการเมือง" อนึ่ง มือปืนนั้นมีประวัติข้อกล่าวหาทางเพศและทำร้ายร่างกายยาว และจะมีการพิจารณาคดีเป็นผู้สนับสนุนการฆ่าภรรยาเขา
ตำรวจถือว่าเหตุการณ์นี้เป็นการโจมตีก่อการร้ายและเจรจากับฮารอนตลอดทั้งวัน กลุ่มมุสลิมราว 50 กลุ่มออกแถลงการณ์ร่วมประณามเหตุการณ์ดังกล่าว
รายชื่อผลงานของเพอร์ฟูม

บทความนี้เป็นบทความที่รวมรายชื่อผลงานอัลบั้ม ซิงเกิล และอื่นๆ ของ เพอร์ฟูม
อัลบั้ม > สตูดิโออัลบั้ม

| ชื่อ | รายละเอียด | อันดับสูงสุดในชาร์ต> JPN  | การรับรอง | ยอดขาย |
| --- | --- | --- | --- | --- |
| Game |  วางจำหน่าย: 16 เมษายน 2008  สังกัด: Tokuma Japan  รูปแบบ: CD, digital download | 1 | RIAJ: 2× Platinum | ญี่ปุ่น: 473,300 |
| Triangle | วางจำหน่าย: 8 กรกฎาคม 2009   สังกัด: Tokuma Japan   รูปแบบ: CD, digital download | 1 | RIAJ: Platinum | ญี่ปุ่น: 332,000 |
| JPN | วางจำหน่าย: 30 พฤศจิกายน 2011  สังกัด: Tokuma Japan  รูปแบบ: CD, digital download | 1 | RIAJ: Platinum | ญี่ปุ่น: 354,000 |
| LEVEL3 |  วางจำหน่าย: 2 ตุลาคม 2013  สังกัด: Universal J  รูปแบบ: CD, digital download | 1 | RIAJ: Platinum | ญี่ปุ่น: 245,000 |
อัลบั้ม > อัลบั้มรวมเพลง

| ชื่อ | รายละเอียด | อันดับสูงสุดในชาร์ต> JPN  | การรับรอง | ยอดขาย |
| --- | --- | --- | --- | --- |
| Perfume: Complete Best |  วางจำหน่าย: 14 กุมภาพันธ์ 2007  สังกัด: Tokuma Japan  รูปแบบ: CD | 24 | RIAJ: Gold | ญี่ปุ่น: 177,000 |
| Fan Service: Prima Box | วางจำหน่าย: 13 กุมภาพันธ์ 2008  สังกัด: Tokuma Japan  รูปแบบ: CD/DVD | — |  |  |
| Love the World | วางจำหน่าย: 12 กันยายน 2012  สังกัด: Tokuma Japan  รูปแบบ: CD/DVD | 1 | RIAJ: Gold | ญี่ปุ่น: 190,000 |
ซิงเกิล

| ปี | ชื่อ | อันดับสูงสุด> Oricon Singles Chart | อันดับสูงสุด> Japan Hot 100 | อันดับสูงสุด> RIAJ Track Chart | Oricon Weekly Singles Chart > ยอดขายในสัปดาห์แรก | Oricon Weekly Singles Chart > ยอดขายทั้งหมด | อัลบั้ม |  |
| --- | --- | --- | --- | --- | --- | --- | --- | --- |
| 2002 | "Omajinai Perori" | — | — | — | — | — | — |  |
| 2002 | "Kareshi Boshūchū" | — | — | — | — | — | — |  |
| 2003 | "Sweet Donuts" | — | — | — | — | — | Perfume: Complete Best |  |
| 2004 | "Monochrome Effect" | 117 | — | — | — | 1,018 | Perfume: Complete Best |  |
| 2004 | "Vitamin Drop" | 119 | — | — | — | 802 | Perfume: Complete Best |  |
| 2005 | "Linear Motor Girl" | 99 | — | — | — | 2,630 | Perfume: Complete Best |  |
| 2006 | "Computer City" | 45 | — | — | — | 3,841 | Perfume: Complete Best |  |
| 2006 | "Electro World" | 77 | — | — | — | 1,989 | Perfume: Complete Best |  |
| 2007 | "Fan Service (Sweet)" | 31 | 23 | — | 3,990 | 9,124 | Game |  |
| 2007 | "Polyrhythm" | 7 | 39 | — | 17,492 | 77,079 | Game |  |
| 2008 | "Baby Cruising Love/Macaroni" | 3 | — | — | 34,550 | 65,686 | Game |  |
| 2008 | "Love the World" | 1 | 1 | 1 | 80,742 | 146,167 | Triangle |  |
| 2008 | "Dream Fighter" | 2 | — | — | 70,873 | 107,783 | Triangle |  |
| 2009 | "One Room Disco" | 1 | 1 | — | 77,325 | 101,016 | Triangle |  |
| 2010 | "Fushizen na Girl/Natural ni Koishite" | 2 | — | 9 | 80,871 | 107,254 | JPN |  |
| 2010 | "Voice" | 2 | — | 6 | 84,911 | 121,201 | JPN |  |
| 2010 | "Nee" | 2 | 2 | 11 | 85,164 | 108,465 | JPN |  |
| 2011 | "Laser Beam/Kasuka na Kaori" | 2 | 2 | 3 | 93,828 | 124,945 | JPN |  |
| 2011 | "Spice" | 2 | 2 | 15 | 75,688 | 92,289 | JPN |  |
| 2012 | "Spring of Life" | 2 | 1 | 4 | 93,881 | 116,014 | LEVEL3 |  |
| 2012 | "Spending All My Time" | 2 | 2 | — | 84,607 | 104,641 | LEVEL3 |  |
| 2013 | "Mirai no Museum" | 2 | 2 | — | 68,784 | 92,256 | LEVEL3 |  |
| 2013 | "Magic of Love" | 3 | 3 | — | 66,094 | 78,136 | LEVEL3 |  |
| 2013 | "Sweet Refrain" | 3 | 2 | — | 57,702 | 70,190 | TBA |  |
| 2014 | "Cling Cling" | — | — | — | — | — | TBA |  |
"—" denotes items that did not chart or were not released.
ดิจิทัลซิงเกิล

| ปี | ชื่อ |
| --- | --- |
2006: "Twinkle Snow Powdery Snow"
ดีวีดี

| ปี | ชื่อ |
| --- | --- |
2005: Akihabalove (ญี่ปุ่น: アキハバラブ) 
2007: Fan Service (Bitter) (ญี่ปุ่น: ファン・サーヴィス[bitter])
2008: Fan Service (Bitter) (ญี่ปุ่น: ファン・サーヴィス[bitter])
2008: Perfume First Tour "Game"
2009: Budōkaaaaaaaaaan!!!!!
2009: Perfume in Happy de Ki ni Naru Chandelier House (ญี่ปุ่น: Perfume in Happyで気になるシャンデリアハウス)
2010: Perfume Second Tour 2009: Chokkaku Nitohen Sankakkei Tour
2011: Kessei 10 Shunen, Major Debut 5 Shunen Kinen! Perfume LIVE at Tokyo Dome 「1 2 3 4 5 6 7 8 9 10 11」 (ญี่ปุ่น: 結成10周年、メジャーデビュー5周年を記念して行われたPerfume LIVE ＠東京ドーム「1 2 3 4 5 6 7 8 9 10 11」)
เชิงอรรถ

↑  ผลิตโดย โมโมอิ ฮารุโกะ, วางจำหน่ายอย่างไม่เป็นทางการ
↑  ลิมิตเต็ด เอดิชัน:14 มีนาคม พ.ศ. 2550
↑  รูปแบบธรรมดา: 13 กุมภาพันธ์ พ.ศ. 2551
แหล่งข้อมูลอื่น

Amuse Official Site - Discography
รายชื่อตอนในเส้าหลิน สุดยอดพลังแห่งเพลงมวย

นี่คือรายชื่อตอนในเส้าหลิน สุดยอดพลังแห่งเพลงมวย  มีทั้งหมด 52 ตอน โดยแบ่งออกเป็น 3 ฤดูกาล ได้แก่
ที่มา

เส้าหลิน สุดยอดพลังแห่งเพลงมวย เป็นการ์ตูนทีวีแอนิเมชัน ที่ออกฉายครั้งแรกในสหรัฐอเมริกาทางวอร์เนอร์บราเธอร์ทีวีเน็ตเวิร์กในช่วง พ.ศ. 2546 - 2549 มีทั้งหมด 52 ตอน โดยแบ่งออกเป็น 3 ฤดูกาล ในฤดูกาลที่ 1 และ 2 จะจบลงด้วยตอนต่อเนื่องโดยในเนื้อหาจะมีนักรบเส้าหลินคนหนึ่งไปเข้าร่วมกับฝ่ายเฮ่ยหลิน (ฤดูกาลที่ 1 เรมุนโด้เข้าร่วมกับวู่หยา ฤดูกาลที่ 2 โอมิเข้าร่วมกับเชสยัง) ในฤดูกาลที่ 3 ไม่มีตอนต่อเนื่อง แต่จบลงด้วยตอน กาลเวลาแห่งอนาคต ที่มี 2 ตอนต่อกัน
ในตอน กาลเวลาแห่งอนาคต (2) เนื้อหาในตอนหลายอย่างบ่งบอกว่าเป็นตอนสุดท้ายของการ์ตูนเรื่องนี้ เช่น เพลงการ์ตูนที่เปิดตอนที่มังกรเส้าหลินเอาชนะฝ่ายเฮ่ยหลินได้ และปีศาจทั้งหมดที่เคยปรากฏก็ได้ปรากฏตัวในตอนท้ายของตอนนี้ อย่างไรก็ตาม เมื่อวันที่ 25 เมษายน พ.ศ. 2549 วอร์เนอร์บราเธอร์ได้ประกาศว่าจะมีการสร้างฤดูกาลที่ 4 แต่ก็ได้มีการยกเลิกไปในภายหลัง
แหล่งข้อมูลอื่น

รายชื่อตอนจาก TV.com เก็บถาวร 2008-12-16 ที่ เวย์แบ็กแมชชีน
| ด ค กเส้าหลิน สุดยอดพลังแห่งเพลงมวยและตำนานมังกรเส้าหลิน |
| --- | --- |
เส้าหลิน สุดยอดพลังแห่งเพลงมวย: รายชื่อตอน • ตัวละคร
ตำนานมังกรเส้าหลิน: รายชื่อตอน
รถไฟใต้ดินปักกิ่ง

รถไฟใต้ดินปักกิ่ง (จีนตัวย่อ: 北京地铁; จีนตัวเต็ม: 北京地鐵) เป็นเครือข่ายรางรถไฟฟ้าใต้ดิน ซึ่งเชื่อมต่อเขตเมืองและชานเมืองของมหานครปักกิ่ง ประเทศจีน
การเปิดใช้งาน

รถไฟใต้ดินสายแรกเปิดทำการใน พ.ศ. 2514 จนกระทั่งปัจจุบันมีทั้งสิ้น 13 เส้นทาง มีจำนวนทั้งสิ้น 172 สถานี และมีรางรถไฟทำการกว่า 336 กิโลเมตร รถไฟใต้ดินปักกิ่งเป็นรถไฟใต้ดินที่เก่าแก่ที่สุดในจีนแผ่นดินใหญ่ มีความยาวและมีผู้ใช้บริการมากที่สุดเป็นอันดับที่สองรองจากรถไฟใต้ดินเซี่ยงไฮ้ เมื่อวันที่ 30 เมษายน พ.ศ. 2553 รถไฟใต้ดินดังกล่าวทำสถิติรับส่งผู้โดยสารกว่า 6.4 ล้านคน เมื่อวันที่ 30 ธันวาคม พ.ศ. 2553 สาย 15, สายชางผิง, สายฟางซาน, สายอี้จวง, และสายตาซิง ได้เปิดให้บริการ แต่ถึงแม้ว่าจะมีการขยายรถไฟใต้ดินดังกล่าว เครือข่ายที่มีอยู่ก็ยังไม่เพียงพอที่จะรองรับความต้องการระบบขนส่งมวลชนของนครและแผนการขยายรถไฟใต้ดินอย่างกว้างขวางอีกมากกว่า 700 กิโลเมตร มีกำหนดเสร็จสิ้นภายใน พ.ศ. 2558 และอีก 1,000 กิโลเมตร ภายใน พ.ศ. 2563 แผนกระตุ้นเศรษฐกิจมูลค่า 4 ล้านล้านหยวนของรัฐบาลจีนได้เร่งให้เกิดการก่อสร้างรถไฟใต้ดินดังกล่าว เครือข่ายรถไฟใต้ดินมีกำหนดจะถึง 420 กิโลเมตร ภายใน พ.ศ. 2555
ค่าโดยสาร

ค่าโดยสารของรถไฟใต้ดินปักกิ่งคิดอัตราเดียวตลอดทาง คือ 2 หยวน โดยไม่จำกัดการเปลี่ยนสาย ซึ่งมีผลบังคับใช้กับทุกสายยกเว้นรถไฟด่วนสายสนามบิน ซึ่งคิดค่าโดยสาร 25 หยวน เด็กที่มีความสูงต่ำกว่า 1.2 เมตร สามารถโดยสารไม่เสียค่าใช้จ่ายเมื่อมีผู้ใหญ่ที่จ่ายเงินแล้ว
ค่าโดยสาร > วิธีการจำหน่ายตั๋ว

รถไฟใต้ดินทุกสายเก็บค่าโดยสารผ่านเครื่องจำหน่ายตั๋วอัตโนมัติ (AFC) ซึ่งยอมรับตั๋วโดยสารเที่ยวเดียวและอี้ข่าทง ซึ่งเป็นรูปแบบสมาร์ตการ์ดที่สามารถสะสมเครดิตในการโดยสารหลายเที่ยวได้ ผู้โดยสารสามารถซื้อบัตรและเพิ่มเครดิตให้กับอี้ข่าทง ณ จุดจำหน่ายตั๋วและเครื่องจำหน่ายตั๋วในทุกสถานี อี้ข่าทงยังได้รับการยอมรับในรถโดยสารประจำทางปักกิ่งส่วนใหญ่ และสามารถใช้เป็นเงินอิเล็กทรอนิกส์สำหรับการซื้อสินค้าและบริการอื่น ๆ
การใช้ตั๋วที่ได้รับการตรวจด้วยมือของเสมียนถูกยกเลิกไปเมื่อวันที่ 9 มิถุนายน พ.ศ. 2551 ก่อนหน้าการคิดค่าโดยสารอัตราเดียวตลอดทางเมื่อวันที่ 7 ตุลาคม พ.ศ. 2550 ค่าโดยสารอยู่ระหว่าง 3-7 หยวน ขึ้นอยู่กับเส้นทางและจำนวนการเปลี่ยนสาย
เส้นทางในปัจจุบัน

| เส้นทาง | สถานีปลายทาง (เขต) | สถานีปลายทาง (เขต) | เปิดให้บริการ | ส่วนต่อขยาย | ระยะทาง กิโลเมตร | จำนวนสถานี (ในวงเล็บ สถานียกระดับ) |
| --- | --- | --- | --- | --- | --- | --- |
| 01 1  | ผิงกว่อหยวน (Shijingshan) | ซื่อฮุ่ยตะวันออก (Chaoyang) | 1969 | 1999 | 30.4 | 23 (2) |
| 02 2  วงกลม | ซีจื๋อเหมิน (Xicheng) | สถานีรถไฟปักกิ่ง (Dongcheng) | 1971 | 1987 | 23.1 | 18 |
| 04 4  | อันเหอเฉียวเป่ย (Haidian) | กงยี่ซีเฉียว (Fengtai) | 2009 | 2010 | 28.2 | 24 (1) |
| 05 5  | เทียนทงหยวนเหนือ (Changping) | ซ่งเจียจวง (Fengtai) | 2007 | — | 27.6 | 23 (7) |
| 06 6  | ไห่เตี้ยน อู่ลู่จวี (Haidian) | ลู่เฉิง (Tongzhou) | 2012 | — | 30.4 | 20 |
| 07 7  | สถานีรถไฟปักกิ่งตะวันตก (Fengtai) | เจียวฮว่าฉั่ง (Chaoyang) | 2014 | — | 23.7 | 21 |
| 08 8  | หุยหลงก่วนตงต้าเจี๋ย (Changping) | กู่โหลวต้าเจี๋ย (Dongcheng/Xicheng) | 2008 | 2012 | 22.0 | 12 |
| 09 9  | หอสมุดแห่งชาติ (Haidian) | กวอกงจวง (Fengtai) | 2011 | 2012 | 16.5 | 12 |
| 10 10  วงกลม | ซีจวี๋ (Fengtai) | โส่วจิงเม่า (Fengtai) | 2008 | 2013 | 57.1 | 45 |
| 13 13  | ซีจื๋อเหมิน (Xicheng) | ตงจื๋อเหมิน (Dongcheng) | 2002 | 2003 | 40.9 | 16 (15) |
| 14 14  | จางกวอจวง (Fengtai) | ซีจวี๋ (Fengtai) | 2013 | — | 12.4 | 06 (2) |
| 15 15  | วั่งจิงตะวันตก (Chaoyang) | เฟิ่งปั๋ว (Shunyi) | 2010 | 2011 | 30.2 | 12 (4) |
| BT สายบาตง  | ซื่อฮุ่ย (Chaoyang) | ถู่เฉียว (Tongzhou) | 2003 | — | 18.9 | 13 (13) |
| CP สายชางปิง  | ชางผิงซีซานโข่ว (Changping) | ซีเอ้อร์ฉี (Haidian) | 2010 | — | 21.24 | 077 (6) |
| DX สายดาซิง  | กงยี่ซีเฉียว (Fengtai) | เทียนกงเยวี่ยน (Daxing) | 2010 | — | 21.7 | 12 (1) |
| FS สายฝังซาน  | กวอกงจวง (Fengtai) | ซวีจวง (Fangshan) | 2010 | 2011 | 24.79 | 11 (9) |
| YZ สายยีจวง  | ซ่งเจียจวง (Fengtai) | ชื่อฉฺวี (Tongzhou) | 2010 | — | 23.3 | 13 (8) |
| AE AE  | ตงจื๋อเหมิน (Dongcheng) | เทอร์มินัล 2 (Chaoyang) เทอร์มินัล 3 (Shunyi) | 2008 | — | 28.1 | 04 (1) |
| ทั้งหมด | ทั้งหมด | ทั้งหมด | ทั้งหมด | ทั้งหมด | 457 | 270 |
1
2
4
5
8
9
10
13
14
15
สายบาตง
สายชางปิง
สายดาซิง
สายฝังซาน
สายยีจวง
สายด่วนท่าอากาศยาน
เวลาในการให้บริการ

รถไฟฟ้าจะปิดบริการหลังเที่ยงคืน รถไฟฟ้าจะให้บริการตั้งแต่เวลา 5.00-23.00 น. (ยกเว้นสายแอร์พอร์ตที่จะให้บริการตั้งแต่เวลา 6 นาฬิกา)
ระบบรถไฟฟ้า

บทความหลัก: ล้อขับเคลื่อนของรถไฟใต้ดินปักกิ่ง
รถไฟฟ้าทุกขบวนวิ่งบนราง 1,435 มิลลิเมตร (56.5 นิ้ว) และรับกระแสไฟฟ้า 750 โวลต์ โดยใช้รางที่สาม ยกเว้นสาย 6 และ 14 ที่ใช้ลวดเหนือหัว รถไฟฟ้าทุกสายให้บริการ 6 คันต่อขบวน ความเร็วเฉลี่ย 80 km/h (50 mph) ยกเว้นสาย 6 ที่ใช้ 8 คันต่อขบวน และสายแอร์พอร์ตที่ใช้ 4 คันต่อขบวน ซึ่งทำความเร็วได้ 100 km/h (62 mph) และ 110 km/h (68 mph) ตามลำดับ
รถไฟฟ้าส่วนใหญ่ รับไฟฟ้าจากรางที่สาม
รถไฟฟ้าสาย 6 และ 14 รับไฟฟ้าจากลวดเหนือหัว
ศูนย์ซ่อมบำรุงรถไฟฟ้าสาย 6
รถไฟชานเมืองปักกิ่ง

รถไฟชานเมืองปักกิ่ง สายที่ให้บริการในปัจจุบันคือ สายเอส 2 เปิดให้บริการ 6 สิงหาคม ค.ศ. 2008
สวนรถไฟฟ้า

สวนรถไฟฟ้าในเขตต้าซิง เปิดใช้งานในปี ค.ศ. 2010 เพื่อเป็นอนุสรณ์ของรถไฟใต้ดินปักกิ่ง โดยสวนแห่งนี้สามารถเข้าชมได้โดไม่เสียค่าใช้จ่าย
ภาพเคลื่อนไหวแสดงลำดับการเปิดให้บริการ แบ่งตามปี
บัตรโดยสารเที่ยวเดียว

รถไฟฟ้าสาย 1 ที่ปลดประจำการ ถูกตั้งเป็นอนุสรณ์ที่สวนรถไฟฟ้า
วัดเวฬุวนาราม (จังหวัดนครปฐม)

| วัดเวฬุวนาราม |
| --- | --- |

ชื่อสามัญ: วัดเวฬุวนาราม, วัดป่าไผ่, วัดหน้าไผ่, วัดไผ่แหลม, วัดแหลมชะอุย
ที่ตั้ง: ตำบลลำพยา อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูไพศาลกิตติวรรณ (ศรีวรรณ)
 สถานีย่อยพระพุทธศาสนา
วัดเวฬุวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำพยา อำเภอเมืองนครปฐม จังหวัดนครปฐม
วัดเวฬุวนาราม เดิมชื่อ วัดป่าไผ่ วัดหน้าไผ่ วัดไผ่แหลม และ วัดแหลมชะอุย (ชะอุยแปลว่าไผ่) เดิมเคยเป็นสถานที่สำหรับคล้องช้าง ตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อวันที่ 2 กรกฎาคม พ.ศ. 2551 ที่ตั้งเดิมเป็นที่ดอน กันดารน้ำ จนกระทั่งในสมัยหลวงพ่อพระครูสถาพรพุทธมนต์ เจ้าอาวาสได้ดำเนินการพัฒนา จนได้รับความสะดวกสบาย จนถึงปัจจุบัน เนื้อที่ตั้งวัด 90 ไร่ 3 งาน 10 ตารางวา
ภายในวัดยังเป็นที่ตั้งของพิพิธภัณฑ์มณฑปพระครูสถาพรพุทธมนต์ หลวงพ่อสำเนียง อยู่สถาพร เป็นพิพิธภัณฑ์ที่จัดแสดงวัตถุมงคลและเครื่องรางของขลังที่หลวงพ่อสำเนียงเก็บไว้ทั้งหมด หลวงพ่อสำเนียง อยู่สถาพร (พระครูสถาพรพุทธมนต์) เป็นพระที่มีชื่อเสียงทั้งทางด้านพุทธคุณและทางไสย มีความเมตตาใช้พลังจิตรักษาโรคให้กับญาติโยมที่เจ็บป่วยหายจากโรคมากมาย จนมีลูกศิษย์เคารพนับถือท่านเป็นจำนวนมาก ลูกศิษย์โดยเฉพาะกลุ่มนายทหารในกองทัพเรือจึงได้ช่วยกันสร้างพิพิธภัณฑ์มณฑปแห่งนี้ขึ้น เพื่อรำลึกถึงคุณความดีและผลงานของท่าน ภายในยังมีตู้เก็บร่างของหลวงพ่อสำเนียงไว้ในโลงสีทอง ด้านหน้าโลงสีทอง มีหุ่นขี้ผึ้งขนาดเท่าองค์จริงของหลวงพ่อ มีตู้กระจกบรรจุพระพุทธรูปขนาดเล็กของสะสมของหลวงพ่อ มีมุมข้าวของเครื่องใช้ส่วนตัวของท่าน อัฐบริขารต่าง ๆ และตู้เก็บไม้เท้าของหลวงพ่อสำเนียง
รายนามเจ้าอาวาส

พระอาจารย์ชื้น ภิรมย์เมือง
พระอาจารย์อ๊อด
พระอาจารย์ต่อม
พระครูสถาพรพุทธมนต์ (สุขิโต) พ.ศ.	2493–2531
พระครูพิทักษ์เวฬุวัน (สุภธมฺโม) พ.ศ. 2532–2540
พระครูไพศาลกิตติวรรณ (ศรีวรรณ) พ.ศ. 2543
วัดหนองปรง (จังหวัดปทุมธานี)

| วัดหนองปรง |
| --- | --- |

ที่ตั้ง: ตำบลบางเดื่อ อำเภอเมืองปทุมธานี จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระครูสิริปทุมาภรณ์ (อัมพร กลฺยาโณ)
 สถานีย่อยพระพุทธศาสนา
วัดหนองปรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเดื่อ อำเภอเมืองปทุมธานี จังหวัดปทุมธานี ปัจจุบันมีพระครูสิริปทุมาภรณ์ (อัมพร กลฺยาโณ) ดำรงตำแหน่งเจ้าอาวาส มีที่ดินตั้งวัดเนื้อที่ 6 ไร่ 9 งาน 4 ตารางวา โฉนดเลขที่ 103 อาณาเขต ทิศเหนือยาว 88 เมตร ติดต่อกับที่เอกชน ทิศใต้ยาว 112 เมตร ติดต่อกับที่เอกชน ทิศตะวันออกยาว 160 เมตร ติดต่อกับที่เอกชน ทิศตะวันตกยาว 160 เมตร ติดต่อกับถนน
วัดหนองปรงได้รับอนุญาตให้สร้างวัดขึ้นเมื่อวันที่ 6 กุมภาพันธ์ พ.ศ. 2522 โดยมีนายเจียม นางอวน เทียมสอาด บริจาคที่ดินให้นายสวัสดิ์ สายบัว เป็นผู้ดำเนินการสร้างวัด กระทรวงศึกษาธิการได้ประกาศตั้งเป็นวัด โดยถูกต้องตามกฎหมายเมื่อวันที่ 23 ธันวาคม พ.ศ. 2525 ได้รับพระราชทานวิสุงคามสีมาเมื่อวันที่ 29 เมษายน พ.ศ. 2535 ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2523
ภายในวัดมีอาคารเสนาสนะต่าง ๆ ได้แก่ กุฎิสงฆ์ จำนวน 3 หลัง เป็นอาคารไม้สักและคอนกรีตเสริมเหล็ก หอสวดมนต์สร้างเมื่อ พ.ศ. 2520
รางวัลแมนบุคเคอร์

รางวัลแมนบุคเคอร์สำหรับนวนิยาย หรือเรียกสั้นๆ ว่า รางวัลแมนบุคเคอร์ หรือ รางวัลบุคเคอร์ (ภาษาอังกฤษ: Man Booker Prize for Fiction หรือ Booker Prize) เป็นรางวัลสาขาวรรณกรรมที่มอบให้แก่ผู้ที่ได้รับการตัดสินว่าเป็นนวนิยายดีเด่นประจำปีที่เขียนเป็นภาษาอังกฤษสำหรับนักเขียนที่มีเป็นประชาชนของเครือจักรภพแห่งชาติ หรือสาธารณรัฐไอร์แลนด์
รางวัลนี้มักจะนำชื่อเสียงมาสู่ผู้เขียนและมีความสำคัญต่อกิจการการค้าขายหนังสือ นอกจากนั้นก็ยังมีการแบ่งแยกระหว่างนักประพันธ์ผู้เข้ารอบ (Booker longlist) และผู้เข้ารอบสุดท้าย (Booker short list) ในปี ค.ศ. 1993 ก็ได้มีการให้รางวัล “หนังสือบุคเคอร์ของรางวัลบุคเคอร์” ซึ่งเป็นหนังสือที่ได้รับการตัดสินว่าเป็นหนังสือดีเด่นในบรรดาหนังสือที่ได้รับรางวัลแล้วในช่วงเวลายี่สิบห้าปีที่ผ่านมาแก่ซัลมัน รัชดี สำหรับหนังสือเรื่อง “Midnight's Children” ที่เคยได้รับรางวัลแล้วในปี ค.ศ. 1981
ประวัติ

รางวัลแมนบุคเคอร์เดิมชื่อว่า “รางวัลบุคเคอร์-แม็คคอนเนลล์” ตามชื่อบริษัทบุคเคอร์-แม็คคอนเนลล์ (Booker-McConnell) ผู้เป็นผู้เริ่มอุปถัมภ์รางวัลในปี ค.ศ. 1968 และเป็นที่รู้จักกันโดยทั่วไปในชื่อ “รางวัลบุคเคอร์” หรือ “บุคเคอร์” เมื่อการบริหารรางวัลโอนไปเป็นของมูลนิธิรางวัลบุคเคอร์ในปี ค.ศ.  2002 นามของผู้อุปถัมภ์กลายเป็นบริษัทการลงทุนบริษัทแมนกรุ้พ (Man Group plc) ที่เลือกทิ้งคำว่า “บุคเคอร์” เป็นส่วนหนึ่งของชื่อรางวัล เดิมจำนวเงินรางวัลเป็นจำนวนเงิน £21,000 แต่ เพิ่มขึ้นเป็น £50,000 ในปี ค.ศ. 2002
การตัดสิน

การตัดสินผู้ได้รับรางวัลเริ่มด้วยการตั้งคณะกรรมการที่รวมทั้งนักประพันธ์คนหนึ่ง, ผู้แทนสำนักพิมพ์สองคน, ผู้แทนนักประพันธ์คนหนึ่ง, ผู้ขายหนังสือคนหนึ่ง, บรรณารักษ์คนหนึ่ง และประธานที่แต่งตั้งโดยมูลนิธิรางวัลบุคเคอร์ คณะกรรมการมีหน้าที่เลือกกรรมการผู้ตัดสินซึ่งเปลี่ยนสมาชิกทุกปีและมักจะไม่ได้รับเลือกซ้ำ ผู้ตัดสินเลือกจากนักวิจารณ์หนังสือมีชื่อ, นักเขียน, นักวิชาการ และบุคคลสำคัญ การประกาศผู้ได้รับรางวัลมักจะทำกันที่กิลด์ฮอลล์ในกรุงลอนดอน
วัดหนองปรือ (อำเภอบางละมุง)

| วัดหนองปรือ |
| --- | --- |


ที่ตั้ง: ตำบลหนองปรือ อำเภอบางละมุง จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหนองปรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองปรือ อำเภอบางละมุง จังหวัดชลบุรี ที่ดินตั้งวัดมีเนื้อที่ 30 ไร่ 2 งาน 60 ตารางวา
วัดหนองปรือสร้างขึ้นในเขตที่ราบลุ่มที่ปกคลุมไปด้วยต้นปรือหรือธูปฤาษี การเดินทางมาที่วัดในสมัยนั้นชาวบ้านจะต้องเดินผ่านทุ่งต้นปรือและหนองน้ำอันอุดมสมบูรณ์มาตลอดทาง ตั้งเป็นวัดเมื่อ พ.ศ. 2404 ได้รับพระราชทานวิสุงคามสีมาเมื่อ พ.ศ. 2520 อุโบสถหลังแรกสร้างงโดยหลวงพ่อช้าง แต่เกิดเหตุการณ์เพลิงไหม้เมื่อ พ.ศ. 2557 ได้เผาทำลายอาคารพระปริยติธรรมที่ภายในสร้างด้วยไม้สักทองทั้งหลัง รวมทั้งโบราณวัตถุที่ท่านเจ้าอาวาสได้เก็บสะสมไว้ หลังจากเหตุเพลิงไหม้ ท่านเจ้าอาวาส พระสงฆ์ และประชาชนได้ร่วมมือร่วมใจกันก่อสร้างและบูรณะอาคารพระปริยติธรรมหลังใหม่เพื่อทดแทนหลังเก่า เป็นที่ประดิษฐานพระบรมสารีริกธาตุ เป็นสนามสอบพระปริยัติธรรม บรรพชาสามเณรภาคฤดูร้อนและอีกมากมาย
วัดยังเป็นที่ตั้งของพิพิธภัณฑ์วัดหนองปรือ ก่อตั้งเมื่อ พ.ศ. 2526 โดยพระครูพิพิธกิจจารักษ์ เจ้าอาวาสวัดหนองปรือ ตั้งอยู่บริเวณภายในอาคารโรงเรียนพระปริยัติธรรมของวัดหนองปรือ ชั้นล่างของอาคารแบ่งส่วนออกชัดเจนเป็น 2 ส่วน คือ ด้านหน้าเป็นห้องรับรอง ห้องพระ และมีตู้จัดแสดงพระพุทธรูป ส่วนด้านในพิพิธภัณฑ์จัดแสดงวัตถุที่ขุดพบเจอภายในบริเวณวัด เช่น ใบเสมาธรรมจักรหิน พิมพ์ไม้หล่อพระ เครื่องถ้วยชามสังคโลก ตาลปัตร พานทอง เครื่องเงิน เครื่องทองเหลือง เครื่องแก้ว เป็นต้น
วิหารหลวงพ่อช้าง แต่เดิมเป็นพระอุโบสถ (หลังเก่า) ลักษณะเป็นพระวิหารไม้ ผังรูปสี่เหลี่ยมผืนผ้า หลังคาเครื่องไม้ทรงไทยลดชั้น หน้าบันทั้งสองด้านเป็นปูนปั้นลายเครือเถามีคันทวยไม้ค้ำรับชายคา ท้ายวิหารมีฐานชุกชีปูนปั้นลงรักปิดทองประดับกระจกมีอิทธิพลของศิลปะจีน พื้นปูด้วยหินอ่อนทั้งหมด ภายในประดิษฐานพระพุทธรูปปูนปั้นลงรักปิดทอง ปางมารวิชัย มีพระอัครสาวกปูนปั้นประทับยืนพนมมืออยู่ทางด้านหน้า และมีรอยพระพุทธบาทสร้างเมื่อประมาณ พ.ศ. 2456 และประติมากรรมรูปเหมือนของหลวงพ่อช้าง
วัดหนองปลาขอ

| วัดหนองปลาขอ |
| --- | --- |

ที่ตั้ง: ตำบลป่าสัก อำเภอเมืองลำพูน จังหวัดลำพูน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหนองปลาขอ ตั้งอยู่ เลขที่ 89 บ้านหนองปลาขอ หมู่ที่ 5 ตำบลป่าสัก อำเภอเมืองลำพูน จังหวัดลำพูน สังกัดคณะสงฆ์มหานิกาย ที่ดินตั้งวัดมีเนื้อที่ 5 ไร่  2 งาน 848 ตารางวา (ปัจจุบันมีเนื้อที่ประมาณ 7 ไร่เศษ)
วัดหนองปลาขอ สร้างเมื่อ พ.ศ. 2389 โดยมีพระอธิการอินทะ อินทปญฺโญ เป็นประธานก่อสร้างฝ่ายสงฆ์  สร้างขึ้นจากวัดร้างเดิมที่มีอยู่ เดิมชื่อว่า วัดป่าขอ ได้รับพระราชทานวิสุงคามสีมา เมื่อวันที่ 30 ธันวาคม 2518  เขตวิสุงคามสีมากว้าง 20 เมตร ยาว 40 เมตร
เจ้าอาวาสเท่าที่ทราบนามมีดังนี้
พระอธิการอินทะ อินทปญฺโญ 2389 – 2450
พระอธิการคำมูล  2450 – 2474
พระอธิการคำอ้าย พทฺธญาโณ  2477 – 2493
พระอธิการยอด ญาณจารี  2494 – 2513
พระครูวุฒิวรคุณ (ต่วน อริยวํโส) 2513 – 2545
พระมาศรันยวรรธน์ ปุญญศิริ (รก.)	2545 – 2546
พระอธิการฮิม พฺรหฺมวํโส 2548 – ปัจจุบัน (รก. 2546 –ม.ค.2548)
วันเดอร์แลนด์ออนไลน์

| วันเดอร์แลนด์ออนไลน์ |
| --- | --- |
ผู้พัฒนา: ไชนีสเกมเมอร์
ผู้จัดจำหน่าย: ไชนีสเกมเมอร์
เอนจิน: [[]] [[]]
เครื่องเล่น: วินโดวส์ 98 / ME / 2000 / XP
แนว: MMORPG
รูปแบบ: ออนไลน์
วันเดอร์แลนด์ออนไลน์ (Wonderland Online - WL) เป็นเกมที่ถูกพัฒนาขึ้นโดยบริษัท ไชนีสเกมเมอร์ และได้เปิดให้บริการในประเทศไทยเมื่อเดือน มกราคม พ.ศ. 2551 ลักษณะของเกม เป็นเกม MMORPG ต่อสู้แนว Turn Base มีระบบเกมที่แปลกใหม่และน่าสนใจ เช่น ระบบเต๊นท์หรือระบบบ้านที่แตกต่างไปจากเกมส์อื่นๆ โดยสามารถสร้างสิ่งของในบ้านได้ด้วยตนเอง รวมถึงหาวัตถุดิบ ในการสร้างของในบ้านและการหลอมสร้างสิ่งของแบบเกมทั่วๆไป ลักษณะตัวละครและภาพเกมคล้ายกับ TS Online แต่ที่เพิ่มขึ้นมานอกจากที่กล่าวไปแล้วคือระบบ ภาพCG ที่ทำให้เกมมีความน่าสนใจมากขึ้น เนื้อเรื่องของเกมส์เป็นเรื่องราวของคนๆหนึ่งซึ่งเรือแตก และได้พบกับการผจญภัยอันสำคัญ พร้อมกับรู้ว่าตนเองคือผู้ที่ถูกเลือกเพื่อให้ช่วยโลกใบนี้พร้อมกับ เหล่าสหายที่มีภารกิจที่แตกต่างกันไป เพื่อที่จะกลับไปสู่โลกที่เขาจากมาเขาต้องทำภารกิจที่ได้รับมอบหมายให้ลุล่วง เกมนี้ได้ดำเนินการให้บริการโดยบริษัท Onnud20
แหล่งข้อมูลอื่น

เว็บไซต์วันเดอร์แลนด์ออนไลน์ เก็บถาวร 2009-02-14 ที่ เวย์แบ็กแมชชีน
เว็บไซต์บริษัทอ่อนนุช20
รายชื่อตัวละครในเพชรพระอุมา

ตัวละครในเพชรพระอุมา เป็นรายละเอียดของตัวละครจากเพชรพระอุมา แยกตามตัวละครหลักและตัวละครรอง ตามแต่ปรากฏในแต่ละภาค ได้แก่ภาคแรกไพรมหากาฬ - แงซายจอมจักรา ในการออกติดตามค้นหาผู้สูญหายและภาคสมบูรณ์จอมพราน - มงกุฎไพร ในการออกติดตามหาเครื่องบิน บี 52 และระเบิดนิวเคลียร์